Precizēts

Ministru kabineta rīkojuma projekta

**„Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17.panta ceturtā daļa.Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punkts un 6.panta septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Zemes pārvaldības likuma 17.panta ceturto daļu, kamēr Ministru kabinets nav izdevis rīkojumu par zemes reformas pabeigšanu attiecīgās pašvaldības administratīvajā teritorijā vai novada pašvaldības teritoriālajā vienībā, Ministru kabinets var izdot rīkojumu par zemes gabala piederību vai piekritību valstij, ja rezerves zemes fondā ieskaitītais zemes gabals ir valstij vai pašvaldībai piederošā vai piekrītošā zeme atbilstoši likumam „Par valsts un pašvaldību zemes īpašuma tiesībām un to nostiprināšanu zemesgrāmatās”.Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 10.punktu tiesību aktu projektu, kas paredz izdarīt grozījumu Ministru kabineta rīkojumā, ir tiesīga izstrādāt jebkura ministrija un attiecīgais ministrs tiesību aktu projektu ir tiesīgs iesniegt izskatīšanai Ministru kabinetā. Ievērojot iepriekš minēto, Finanšu ministrija ir izstrādājusi Ministru kabineta rīkojuma projektu „Grozījumi Ministru kabineta 2010.gada 31.maija rīkojumā Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – rīkojuma projekts), kas paredz papildināt Ministru kabineta 2010.gada 31.maija rīkojuma Nr.297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas personā vai valsts akciju sabiedrības „Privatizācijas aģentūra” personā” (turpmāk – Rīkojums Nr.297) 11.pielikumu ar 2929.-2931.punktu – zemes vienībām, kas piekrīt valstij un tiks saglabātas valsts īpašumā un reģistrētas zemesgrāmatā uz valsts vārda Finanšu ministrijas personā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sestajai daļai. Saskaņā ar Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 10.punktu Ministru kabineta rīkojuma projektā par zemes piederību vai piekritību valstij iekļauj to zemes vienību sarakstu, kuras saglabājamas valsts īpašumā un ierakstāmas zemesgrāmatās uz valsts vārda noteiktas ministrijas personā. Sarakstā norāda zemes vienības atrašanās vietu (administratīvās teritorijas nosaukumu), zemes vienības kadastra apzīmējumu, zemes vienības platību atbilstoši kadastra informācijas sistēmas datiem un ministrijas, tās padotības iestādes valdījumā esošu objektu, kas atrodas uz zemes vienības, un tā identifikatoru.Rīkojuma projektā iekļautās zemes vienības saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 2.punktu ir piekritīgas valstij un ierakstāmas zemesgrāmatās uz valsts vārda.Likuma „Par zemes reformas pabeigšanu pilsētās” 2.panta pirmajā daļā ir noteikts termiņš līdz kuram Latvijas pilsoņi - dzīvojamās ēkas īpašnieki vai augļu dārza lietotāji, kuriem zeme piešķirta augļu dārza ierīkošanai ar apbūves tiesībām, varēja pieteikties uz zemes iegūšanu īpašumā par maksu, un tas ir līdz 1999.gada 1.martam. Savukārt saskaņā ar likuma „Par zemes reformas pabeigšanu pilsētās” 2.panta trešo daļu, ja dokumenti nav iesniegti šajā likumā noteiktajā termiņā, tiesības izpirkt zemi tiek zaudētas likuma „Par zemes reformu Latvijas Republikas pilsētās” 12.pantā noteiktajā kārtībā. Uz rīkojuma projekta 1.punktā iekļautajām zemes vienībām atrodas fizisko un juridisko personu īpašumā/tiesiskajā valdījumā esošas būves, kuras īpašumā ir iegūtas pēc 1999.gada, līdz ar to uz zemes vienību esošo būvju īpašniekiem nav tiesību izpirkt zemes vienības saskaņā ar zemes reformas likumiem.Valsts akciju sabiedrība „Valsts nekustamie īpašumi” attiecībā uz apbūvētajām zemes vienībām pilda Publiskas personas mantas atsavināšanas likumā tai deleģēto uzdevumu – organizē valsts mantas atsavināšanas procesu un atsavina apbūvēto valsts zemi personām, kurām saskaņā ar Publiskas personas mantas atsavināšanas likuma 4.panta ceturto daļu ir tiesības ierosināt to atsavināšanu. Ievērojot to, ka uz valstij piekritīgajām zemes vienībām atrodas privātpersonu ēkas – pastāv dalītā īpašuma tiesiskās attiecības starp zemes un būves īpašniekiem. Pēc rīkojuma projekta pieņemšanas un zemes vienību ierakstīšanas zemesgrāmatā uz valsts vārda Finanšu ministrijas personā, valsts akciju sabiedrība „Valsts nekustamie īpašumi” uzsāks minēto zemes vienību atsavināšanas procesu būvju īpašniekiem Publiskas personas mantas atsavināšanas likuma noteiktajā kārtībā, ievērojot normatīvajos aktos noteiktos atsavināšanas ierobežojumus, tādējādi izbeidzot dalītā īpašuma tiesiskās attiecības un piespiedu nomas attiecības. Tāpat valsts akciju sabiedrība „Valsts nekustamie īpašumi” saskaņā ar Publiskas personas mantas atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas.**Rīkojuma projektā iekļauto zemes vienību raksturojums**:1. Rīkojuma projektā iekļautā **zemes vienība ar kārtas Nr. 2929** - zemes vienība ar kadastra apzīmējumu 0500 008 2833 0,1627 ha platībā – Ganību ielā 6, **Daugavpilī,** piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Daugavpils pilsētas zemes komisijas 2016.gada 2.augusta izziņa Nr.1.3.-6/55. Zemes vienībai Nekustamā īpašuma valsts kadastra informācijas sistēmā noteikts statuss – „rezerves zemes fonds”. Uz zemes vienības atrodas fiziskas personas īpašumā esoša būve (būves kadastra apzīmējums 0500 008 2833 001), kas ierakstīta zemesgrāmatā Daugavpils pilsētas zemesgrāmatas nodalījumā Nr.100000559138, lēmuma datums: 24.11.2016.
2. Rīkojuma projektā iekļautā **zemes vienība ar kārtas Nr. 2930** - zemes vienība ar kadastra apzīmējumu 0500 004 3501 0,0187 ha platībā – **Daugavpilī**, piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Daugavpils pilsētas zemes komisijas 2016.gada 2.augusta izziņa Nr.1.3.-6/56. Zemes vienībai Nekustamā īpašuma valsts kadastra informācijas sistēmā noteikts statuss – „rezerves zemes fonds”. Uz zemes vienības atrodas juridiskas personas īpašumā esošas būves (būves kadastra apzīmējums 0500 004 3502 001) daļa, kas ietilpst nekustamā īpašuma (nekustamā īpašuma kadastra Nr.0500 004 3502) – Puškina iela 53, Daugavpilī, sastāvā un ierakstīta zemesgrāmatā Daugavpils pilsētas zemesgrāmatas nodalījumā Nr.1236, lēmuma datums: 19.07.2016.

Valsts akciju sabiedrībā „Valsts nekustamie īpašumi” 2016.gada 22.jūlijā ar Nr.10563 ir reģistrēts būves īpašnieka atsavināšanas ierosinājums.1. Rīkojuma projektā iekļautā **zemes vienība ar kārtas Nr. 2931** - zemes vienība ar kadastra apzīmējumu 0500 015 2508 0,1286 ha platībā – **Pārdaugavas ielā 62, Daugavpilī**, piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Daugavpils pilsētas zemes komisijas 2013.gada 11.jūlija izziņa Nr.1-174.13/Z. Zemes vienībai Nekustamā īpašuma valsts kadastra informācijas sistēmā noteikts statuss – „rezerves zemes fonds”. Uz zemes vienības atrodas fizisku personu kopīpašumā esošas būves (būvju kadastra apzīmējumi 0500 015 2508 001, 0500 015 2508 004, 0500 015 2508 005, 0500 015 2508 006, 0500 015 2508 007), kas ierakstītas zemesgrāmatā Daugavpils pilsētas zemesgrāmatas nodalījumā Nr.100000558680, lēmuma datums: 16.08.2016.
2. Rīkojuma projektā iekļautā **zemes vienība ar kārtas Nr. 2932** – ¼ domājamā daļa no zemes vienības ar kadastra apzīmējumu 0500 003 1406 0,0818 ha platībā – **18.novembra ielā 142, Daugavpilī,** piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Daugavpils pilsētas zemes komisijas 2017.gada 17.februāra izziņa Nr.1.3.-6/9. Zemes vienībai Nekustamā īpašuma valsts kadastra informācijas sistēmā noteikts statuss – „nekustamais īpašums”. Saskaņā ar Valsts zemes dienesta sniegto informāciju (Tieslietu ministrijas 2011.gada 13.jūnija vēstule Nr.1-17/2584) Nekustamā īpašuma valsts kadastra informācijas sistēmā rezerves zemes fondā netiek ieskaitītas zemes vienību domājamās daļas, jo domājamo daļu no nekustamā īpašuma ieskaitīšanas rezerves zemes fondā neatbilst nosacījumiem par rezerves zemes fondā ieskaitītās zemes turpmāko izmantošanu. Tomēr secināms, ka pēc būtības zemes vienību domājamās daļas arī ir rezerves zemes fondā ieskaitāmās zemes, līdz ar to uz tām ir attiecināms Zemes pārvaldības likuma 17.panta ceturtajā daļā noteiktais par Ministru kabineta tiesībām izdot rīkojumu par zemes gabala piekritību valstij

Īpašumtiesības uz zemes vienības ¾ domājamām daļām un uz zemes vienības esošajām būvēm (būvju kadastra apzīmējumi 0500 003 1406 001, 0500 003 1406 002, 0500 003 1406 003, 0500 003 1406 004, 0500 003 1406 005 un 0500 003 1406 006) nostiprinātas zemesgrāmatā juridiskām personām, katrai ½ domājamās daļas apmērā, Daugavpils pilsētas zemesgrāmatas nodalījumā Nr.100000012412, lēmuma datums: 20.02.2017.Valsts akciju sabiedrībā „Valsts nekustamie īpašumi” 2017.gada 13.februārī ar Nr.2225 ir reģistrēts būvju ½ domājamās daļas īpašnieka atsavināšanas ierosinājums.1. Rīkojuma projektā iekļautā **zemes vienība ar kārtas Nr. 2933** - zemes vienība ar kadastra apzīmējumu 0500 004 0710 0,0063 ha platībā – **Daugavpilī,** piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Daugavpils pilsētas zemes komisijas 2017.gada 18.janvārī izziņa Nr.1.3-6/7. Zemes vienībai Nekustamā īpašuma valsts kadastra informācijas sistēmā noteikts statuss – „rezerves zemes fonds”. Uz zemes vienības atrodas fiziskai personai piederošas būves (būves kadastra apzīmējums 0500 004 0728 002) daļa, kas ietilps nekustamā īpašuma „Garāža Nr.63” (nekustamā īpašuma kadastra Nr.0500 004 0728) Daugavpilī, sastāvā un ierakstīta zemesgrāmatā Daugavpils pilsētas zemesgrāmatas nodalījumā Nr.100000036104, lēmuma datums: 04.12.2001.

Valsts akciju sabiedrībā „Valsts nekustamie īpašumi” 2016.gada 22.decembrī ar Nr.18003 ir reģistrēts būves īpašnieka atsavināšanas ierosinājums.6. Rīkojuma projektā iekļautā **zemes vienība ar kārtas Nr. 2934** - zemes vienība ar kadastra apzīmējumu 0500 004 0729 0,0070 ha platībā – „**Kauņas iela 63”, Daugavpilī**, piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Daugavpils pilsētas zemes komisijas 2017.gada 18.janvārī izziņa Nr.1.3-6/6. Zemes vienībai Nekustamā īpašuma valsts kadastra informācijas sistēmā noteikts statuss – „rezerves zemes fonds”. Uz zemes vienības atrodas fiziskai personai piederošas būves (būves kadastra apzīmējums 0500 004 0728 002) daļa, kas ietilps nekustamā īpašuma „Garāža Nr.63” (nekustamā īpašuma kadastra Nr.0500 004 0728) Daugavpilī, sastāvā un ierakstīta zemesgrāmatā Daugavpils pilsētas zemesgrāmatas nodalījumā Nr.100000036104, lēmuma datums: 04.12.2001.Valsts akciju sabiedrībā „Valsts nekustamie īpašumi” 2016.gada 22.decembrī ar Nr.18003 ir reģistrēts būves īpašnieka atsavināšanas ierosinājums.7. Rīkojuma projektā iekļautā **zemes vienība ar kārtas Nr. 2935** - zemes vienība ar kadastra apzīmējumu 6001 002 0216 0,1581 ha platībā – Rēzeknes ielā 40, Krāslavā, **Krāslavas novadā**, piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Krāslavas novada domes 2009.gada 29.decembra sēdē (prot. Nr.15, 27.§) pieņemtais lēmums. Zemes vienībai Nekustamā īpašuma valsts kadastra informācijas sistēmā noteikts statuss – „rezerves zemes fonds”. Uz zemes vienības atrodas juridiskas personas īpašumā esoša būve (būves kadastra apzīmējums: 6001 002 0216 002), kas ierakstīta zemesgrāmatā Krāslavas pilsētas zemesgrāmatas nodalījumā Nr.790, lēmuma datums: 10.01.2012., un tiesiskajā valdījumā esoša būve (būves kadastra apzīmējums:6001 002 0216 003). Vēl uz zemes vienības atrodas citas juridiskas personas īpašumā esoša būve (būves kadastra apzīmējums: 6001 002 0216 005), kas ierakstīta zemesgrāmatā Krāslavas pilsētas zemesgrāmatas nodalījumā Nr.100000500622, lēmuma datums:10.01.2012. 8. Rīkojuma projektā iekļautā **zemes vienība ar kārtas Nr. 2936** - zemes vienība ar kadastra apzīmējumu 6001 002 0118 0,0221 ha platībā – **Rīgas ielā 171, Krāslavā, Krāslavas novadā,** piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2. panta otrās daļas 2.punktu, ko apliecina Krāslavas novada domes 2009.gada 29.decembra sēdē (prot. Nr.15, 27.§) pieņemtais lēmums. Zemes vienībai Nekustamā īpašuma valsts kadastra informācijas sistēmā noteikts statuss – „rezerves zemes fonds”. Uz zemes vienības atrodas fiziskas personas īpašumā esoša būve (būves kadastra apzīmējums: 6001 002 0118 001), kas ierakstīta zemesgrāmatā Krāslavas pilsētas zemesgrāmatas nodalījumā Nr.165A, lēmuma datums: 30.12.2016. Valsts akciju sabiedrībā „Valsts nekustamie īpašumi” 2017.gada 17.janvārī ar Nr.804 ir reģistrēts būves īpašnieka atsavināšanas ierosinājums.Vienlaicīgi ar rīkojuma projekta 2.punktu tiek paredzēts svītrot no Rīkojuma Nr.297 11.pielikuma šādas zemes vienības:1. **Zemes vienību ar kārtas Nr.222** – zemes vienība ar kadastra apzīmējumu 0500 010 0783 0,1535 ha platībā – **Kraujas ielā 5, Daugavpilī**. Finanšu ministrija ir konstatējusi, ka minētais zemesgabals visā tā platībā atrodas zem ceļiem. Saskaņā ar Nekustamā īpašuma valsts kadastra informācijas sistēmas datiem zemes vienībai noteiktais lietošanas mērķis ir – *zeme dzelzceļa infrastruktūras zemes nodalījuma joslā un ceļu zemes nodalījuma joslā*. Atbilstoši Ministru kabineta 2006.gada 20.jūnija noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” pielikumam „*Nekustamā īpašuma lietošanas mērķu klasifikācijas struktūra un paskaidrojumi”* lietošanas mērķu grupā 1101 -*zeme dzelzceļa infrastruktūras zemes nodalījuma joslā un ceļu zemes nodalījuma joslā* klasificē zemi, uz kuras esošās būves galvenais lietošanas veids ir "Autoceļi", "Ielas un ceļi", "Dzelzceļi", "Pilsētas sliežu ceļi", "Tilti un estakādes" vai "Tuneļi un pazemes ceļi", – zeme zem šīm būvēm, kā arī zeme zem sabiedriskā transporta infrastruktūrā ietilpstošās ēkas (sabiedriskā transporta depo, parki un galapunkti), zeme dzelzceļa infrastruktūras (izņemot dzelzceļa stacijas) zemes nodalījuma joslā, zeme zem šo teritoriju iekšējā transporta, apkalpojošo inženierkomunikāciju, būvju uzturēšanai izmantojamās zemes. Kā arī apgūta vai neapgūta neapbūvēta zemes vienība, kas saskaņā ar likumīgi uzsākto izmantošanu, teritorijas plānojumu vai detālplānojumu paredzēta šāda rakstura apbūves vajadzībām.

Tā kā minētā zemes vienība nav izmantojama citam mērķim kā vienīgi iepriekš minētajai apbūvei, kā arī to, ka Finanšu ministrija nav uzsākusi minētās zemes vienības kadastrālās uzmērīšanas darbus, kā arī tā nav ierakstīta zemesgrāmatā uz valsts vārda Finanšu ministrijas personā, zemes vienība ir svītrojama no Rīkojuma Nr.297 11 pielikuma, lai to varētu iekļaut atpakaļ rezerves zemes fonda zemēs. 1. **Zemes vienību ar kārtas Nr.1400** – zemes vienība ar kadastra apzīmējumu 0500 008 0219 0,0598 ha platībā – **Aveņu ielā 5A, Daugavpilī.**

Saskaņā ar Nekustamā īpašuma valsts kadastra informācijas sistēmas datiem zemes vienībai noteiktais lietošanas mērķis ir – *individuālo dzīvojamo māju apbūve.* Finanšu ministrija ir konstatējusi, ka atbilstoši Daugavpils pilsētas spēkā esošajam 2006.-2018.gada teritorijas plānojumam, zemes vienības daļa ~ 300 m2 platībā atrodas sarkanās līnijās. Saskaņā ar Aizsargjoslu likumu, sarkanā līnija norobežo ielas vai piebrauktuves (arī inženierkomunikāciju koridoru) izbūvei nepieciešamo teritoriju, kurā nekustamā īpašuma lietošanas tiesības aprobežotas saskaņā ar normatīvajiem aktiem, no apbūvējamās vai citādā veidā izmantojamās teritorijas un ko pilsētās un ciemos nosaka vietējā pašvaldība normatīvajos aktos noteiktajā kārtībā. Saskaņā ar Daugavpils pilsētas domes apstiprinātajiem 2009.gada 12.februāra saistošajiem noteikumiem Nr.5 (protokols Nr.4. 29.§) „Daugavpils pilsētas teritorijas plānojuma grafiskā daļa un teritorijas izmantošanas un apbūves noteikumi 2006.-2018.gadam” zemes vienība atrodas mazstāvu dzīvojamās apbūves teritorijā (MDz), kur primārais zemes izmantošanas veids ir vienas ģimenes vai vairāku ģimeņu dzīvojamo māju apbūve, bet sekundārais – citas šajā teritorijā atļautās izmantošanas (*mazumtirdzniecības objekti, pakalpojumu objekti; ārstniecības iestāde, sociālās aprūpes iestāde; pirmskolas bērnu iestāde*), kur jaunizveidojamā zemesgabala individuālo dzīvojamo māju apbūvei minimālais lielums noteikts 1200 m2. Atlikusī zemesgabala daļa nav piemērojama apbūvei un nav atsavināma Publiskas personas mantas atsavināšanas likuma noteiktajā kārtībā, jo uz zemes vienības atrodas tādas būves – mazēkas (šķūnis un ateja), kuru īpašumtiesības nav noskaidrotas. Ievērojot iepriekš minēto, kā arī to, ka Finanšu ministrija nav uzsākusi minētās zemes vienības kadastrālās uzmērīšanas darbus, kā arī tā nav ierakstīta zemesgrāmatā uz valsts vārda Finanšu ministrijas personā, zemes vienība ir svītrojama no Rīkojuma Nr.297 11 pielikuma, lai to varētu iekļaut atpakaļ rezerves zemes fonda zemēs. Rīkojuma projekta 1.punktā iekļautās zemes vienības normatīvajos aktos noteiktā kārtībā tiks ierakstītas zemesgrāmatā uz valsts vārda Finanšu ministrijas personā, iesniedzot likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 13.panta pirmajā daļā noteiktos dokumentus. Zemes vienību platības norādītas atbilstoši Nekustamā īpašuma valsts kadastra informācijas sistēmā norādītajai informācijai. Veicot zemes vienību kadastrālo uzmērīšanu, zemes vienību platības var tikt precizētas. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija un valsts akciju sabiedrība „Valsts nekustamie īpašumi”. |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projektā risinātie jautājumi skar tiesību subjektus - fiziskas un juridiskas personas, kuru ēkas atrodas uz rīkojumā projektā minētajām zemes vienībām un ar kurām slēdzami zemes nomas līgumi, un kurām ir tiesības izmantot savas normatīvos aktos noteiktās tiesības realizēt pirmpirkuma tiesības uz valsts zemes vienībām. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta.  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis”; institūcijas, kas organizē nekustamā īpašuma atsavināšanu – valsts akciju sabiedrības „Valsts nekustamie īpašumi” mājas lapā un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildē iesaistīta ir Finanšu ministrija un valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto *Vienošanās par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr. 12-22/136* valsts akciju sabiedrība „Valsts nekustamie īpašumi” apņēmusies nodrošināt nepieciešamo darbību veikšanu, tajā skaitā segt izdevumus, lai nodrošinātu valstij piekrītošo nekustamo īpašumu īpašumtiesību nostiprināšanu zemesgrāmatā uz valsts vārda Finanšu ministrijas personā. |

*Anotācijas III, IV, un V sadaļa –projekts šīs jomas neskar.*

Finanšu ministre D.Reizniece- Ozola

Bružas 67024927

Vita.Bruzas@vni.lv